Le Cinquième Élément

Le Cinquième Élément, aŭ  (La kvina elemento) estas franca filmo de Luc Besson, aperinta en 1997.

 Rakonto 
Egiptio, 1914. Du serĉantoj malkovras la ekziston, krom akvo, aero, tero kaj fajro, de kvina elemento, kiu sola povos savi la mondon. Tiu sekreto estas protektata de Mondoshawan, estaĵoj venintaj el alia galaksio, kiuj foriras kun la promeso reveni tricent jarojn poste, kiam Malbono denove alvenos.

Tri jarcentojn poste, en nov-jorka megalopolo, la prezidento kaj ties ĉefa stabo donas maksimuman alarmon pro alproksimiĝo de giganta fajro-bulo, kiu estas detruonta la planedon. Unu el la konsilantoj, pastro Cornelius, tiama terana gardanto de la sekreto, konfirmas, ke la sola rimedo estas posedata de la Mondoshawan. Sed ilia veturilo estas detruita de Mangalores. Tie postvivas embria maso, kiu prenita de militistoj transformiĝas en belegan rufan junan virinon, Leeloo (Leeloo Mina Lekatariba Laminatcha Ekbat D Sebat). Timigita, ŝi eskapas el la stabejo antaŭ ol fali sur la taksion de Korben Dallas, kiu veturas en la aera spaco de la civito, kiel ĉiuj aliaj multnombraj veturiloj. Defendante ŝian kaŭzon, Korben, eks-agento de sekurecaj fortoj, helpas ŝin forkuri de ŝiaj postsekvantoj kaj kondukas ŝin al pastro Cornelius, kiu rekonas ŝin kiel… la kvinan elementon. Ili devos triope retrovi kofron entenantan kvar ŝtonojn, kiuj estis forrabitaj de la hidaj Mangalores je la nomo de la potenca Zorg, servisto de Malbono.

 Teĥnikaĵoj 
 Titolo: Le Cinquième Élément
 Angla titolo: The Fifth Element
 Reĝisoro: Luc Besson
 Scenaro: Luc Besson kaj Robert Mark Kamen
 Produktoro: Patrice Ledoux por Gaumont
 Muziko: Éric Serra
 Filmita en la angla
 Filmo por ĉiaj spektantoj en Francio; PG-13 por MPAA (Motion Picture Association of America)

 Rolularo 
 Bruce Willis: Majoro Korben Dallas
 Maïwenn Le Besco: Plavalaguna
 Gary Oldman: Jean-Baptiste Emanuel Zorg
 Ian Holm: Pastro Vito Cornelius
 Milla Jovovich: Leeloo
 Chris Tucker: DĴ Ruby Rhod
 Luke Perry: Billy
 Brion James: Generalo Munro

 Pri la filmo 
 Luc Besson atentis, ke la filmo estu de franca nacieco koncerne plurajn kriteriojn de elekto, tiel koncerne la financan parton, kiun Gaumont plene respondecis, kiel koncerne la elekton de francoj ĉe respondecaj teĥnikaj postenoj (foto, muziko, muntado, ktp.) konsiderataj por César aŭ Oskaroj. Tiu kategoriigo ebligas al la filmo ricevi mon-helpon de CNC (Centre national de la cinématographie).

 Rekompencoj 
 César por plej bona reĝisoro 1998: Luc Besson
 César por plej bona foto 1998: Thierry Arbogast
 César por plej bona dekoro 1998: Dan Weil
 BAFTA por plej bonaj trukoj 1998: Mark Stetson, Karen E. Goulekas, Nick Allder, Neil Corbould kaj Nick Dudman

 Eksteraj ligiloj 

 IMDB-slipo
 Fotoj de la filmo
 subtitoloj en Esperanto

Kategorio:Francaj filmoj
Kategorio:Filmoj aperintaj en 1997
Kategorio:Sciencfikciaj filmoj
Kategorio:Aventuraj filmoj
Kategorio:Kosma opero
Kategorio:Anglalingvaj filmoj
Kategorio:Filmoj de Luc Besson